28/8
Det "gratis" teknikerbesøg blev hævet på konto alligevel. 695,- kr. skulle krediteres iflg. 2 kundeservice-medarbejdere og iflg. modtaget brev. De næste regninger ville AUTOMATISK blive modregnet. Alligevel er der blevet trukket for ny periode og de 695,- kr. er blevet ignoreret. Man kan overhovedet ikke regne med de oplysninger medarbejderne giver. Det tangerer ren fantasi!
Det koster 9,75 kr. at få lov at betale en regning via PBS.

24/8
Modtager regning, af hvilken det fremgår jeg stadig er tilmeldt musiktjeneste til 99 kr. om måneden. Jeg har afmeldt det flere gange nu, men Telenor tilmelder mig automatisk igen... Første afmelding af musik skete iflg. bekræftende mail fra Telenor 11/8 2013. Det er noget rigtigt skidt!!! Kan Telenor venligst give mig en forklaring? (28/8 det havde de ikke)

13/8
Som det fremgår af nedenstående svar fra Telenor, skulle jeg have modtaget en besked med nr. Denne er ikke modtaget!
Trækker Telenor penge ved en fejl, er det iflg. Telenor kutyme at lade de fejlagtigt hævede penge være i deres system. De kan således få renter af pengene, der rent juridisk skal føres tilbage, i dét øjeblik kunden opdager fejlen og beder om at få den rettet. Rent teknisk er det ikke noget problem at føre beløb modsatte vej. 
Jeg har endnu ikke modtaget en beklagelse, og opfatter bestemt ikke Telenors nedenstående svar som en beklagelse. Blot at de er glade for at jeg har brugt tid på at påpege nogle fejl...

12/8 
Selvom jeg manuelt har været inde på Mit Telenor og fjerne Wimp-tjenesten, selvaktiveres den igen dagen efter. 
Herefter er der 30 dages opsigelse, der så kan fortsætte i en evighed. Det er snyd! Det har endnu ikke været muligt at følge forbruget på hjemmesiden.

11/8
BREDBÅNDET:
Bestilte bredbånd. Fik pr. brev og gentagne gange af 3 medarbejdere at vide, jeg ikke skulle betale for evt. teknikerbesøg. Telenor trak alligevel 695 kr. blandet med anden regning fra min konto, hvilket blev opdaget ved en tilfældighed. 

Første opringning til kundeservice, (som ikke er gratis, man skal klikke ind på siden for at finde et gratisnr. til kundeservice 80292929) en mandlig afvisende medarbejder, der bestemt godt kunne se pengene ikke skulle være trukket, havde absolut ingen mulighed for at tilbageføre dem. Han bad mig ringe 12 dage efter, for at få en kreditnota. 

Ringede op igen 15 minutter efter og fik fat i en dame, der godt kunne sende mig kreditnota med post. Men ikke det forkert trukkede beløb. På den tilsendte kreditnota står de 695 modregnet en regning, Telenor allerede har trukket på min konto. De skriver på den jeg selv skal modregne den næste gang jeg skal betale noget. Alligevel er kreditnotaen vedhæftet et girokort med et nyt beløb. 
Besværligt! Og med mange muligheder for at lave fejl, eller betale en regning to gange.

Bredbåndet betales uoplyst tre mdr. forud. Jeg aner hverken hoved eller hale i regningerne, som i øvrigt er blandet sammen med mobiltlf.-regninger. 

MOBILEN:
Nummeret er overdraget fra erhverv til privat 1. august 2013. Fik uden besked tildelt et abonnement til 179 kr. om md. og musiktjeneste til 99 kr. om md. 

Ændrede abonnement til Telenor minut (minutafregnet), da jeg ikke har stort forbrug.
Alligevel er musiktjenesten stadig aktiveret, trods den iflg. abonnements-beskrivelsen på hjemmesiden slet ikke er inkluderet i "Telenor minut". Også en telefonsvarer-service måtte jeg ind og afmelde manuelt for ikke at skulle betale for det.

Det har ikke, mens jeg har haft Telenor været muligt at se mit forbrug på "Mit Telenor". Det beskrives som "en fejl på hjemmesiden". De gange jeg har beskrevet problemet for kundeservice, ville det blive rettet "imorgen".

Jeg flytter, når min binding på 24 mdr., som min ekskone desværre skrev under på, på erhvervs-abonnementet er udløbet. Og skal aldrig have Telenor igen!

mvh. Thomasen